77.		Uznanie záväzku na náhradu škody (§ 186 a § 191 ZP)
Ján Hladký, Stodolova ul. č. 2, 010 01 Žilina
ABC, s.r.o. 
Ružová ul. č. 10
010 01 Žilina
Žilina 12. 7. 2022
Vec:	Uznanie záväzku na náhradu škody
Pracujem u Vás na základe pracovnej zmluvy zo dňa 1. 10. 2021 vo funkcii colný deklarant. V ten istý deň som podpísal dohodu o hmotnej zodpovednosti a prevzal hodnoty, ktoré som povinný vyúčtovať. 
Pri inventúre vykonanej dňa 30. 6. 2022 bol zistený schodok vo výške 225 eur. Na inventúre som bol osobne prítomný a vyčíslenie schodku je správne. Uznávam svoju zodpovednosť za vzniknutý schodok na hodnotách zverených na vyúčtovanie na základe dohody o hmotnej zodpovednosti. Uznávam tiež čiastku 225 eur ako svoj dlh voči zamestnávateľovi a zaväzujem sa ho jednorazovo uhradiť ku dňu 15. 10. 2022. 
Ján Hladký
Poznámka
Zamestnanec, ktorý zodpovedá za škodu, je povinný nahradiť zamestnávateľovi skutočnú škodu, a to v peniazoch, ak škodu neodstráni uvedením do prechádzajúceho stavu.
Zamestnávateľ môže požadovať od zamestnanca náhradu škody, za ktorú mu zamestnanec zodpovedá. Požadovanú náhradu škody určí zamestnávateľ.
Zamestnávateľ prerokuje požadovanú náhradu škody so zamestnancom a oznámi mu ju najneskôr do jedného mesiaca odo dňa, keď sa zistilo, že škoda vznikla a že za ňu zamestnanec zodpovedá.
Ak zamestnanec uzná záväzok nahradiť škodu v určenej sume, zamestnávateľ si s ním dohodne termín splatnosti.